title: Roderig
text: Roderig, pe Roderico, pe Rodrigo e spagnoleg ha portugaleg, pe Ludharīq, لذريق‎ en arabeg, a oa roue ar Vizigoted e Spagn entre ar bloazioù 710 ha 711. 
  
  Mab e oa d'ar Vizigot Teodofredo, a oa mab da Chindasvinto ha Riciberga.
  Dre an nerzh eo e kemeras ar galloud, ma voe rannet ar rouantelezh. 
  
  Trec'het ha lazhet e voe gant ar vuzulmaned en emgann Guadalete, e 711, goude trubardet gant Vizigoted enebet outañ. Brudet eo evel ar roue vizigot diwezhañ. Koulskoude n'ouzer ket nemeur a dra diwar e benn : ren a rae en un darn eus ledenez Iberia, hag enebourien dezhañ o ren el lodenn all, ha lazhet e voe o vrezeliañ ouzh ar Vuzulmaned nevez dilestret, hag ar re-se a aloubas neuze an darn vrasañ eus al ledenez. 
  
  E intañvez Egilona, a vije bet addimezet da Abd al-Aziz ibn Musa, a voe drouklazhet.
  
  Skridoù istorel
  Dibaot eo ar fedoù er c'hronik mozarab e 754 diwar-benn pezh a c'hoarvezas goude ren Witiza. Lenn a reer e voe kemeret ar gurunenn gant Rodrigo hag e renas ur bloaz. Skrivet splann eo e voe ur brezel diabarzh a-raok aloubadeg an Arabed hag e voe trubardet gant darn eus e soudarded. 
  Meneg ebet avat eus Agila II, nag eus harperien Witiza o kas an taol trubardiñ, nag eus ur goulenn skoazell evit diskar Rodrigo.
  
  Pennad kar
  Rouaned ar Vizigoted
  
  Levrlennadur 
   Roger Collins, Visigothic Spain, 409–711. Blackwell Publishing, 2004.
   Roger Collins, The Arab Conquest of Spain, 710–97. Oxford: Blackwell Publishing, 1989.
   Edward Arthur Thompson, The Goths in Spain. Oxford: Clarendon Press, 1969.
  
  Rouaned ar Wizigoted
  Marvioù 711